《赠徐昆山先生时先生方选唐宋诸家诗》
清代·朱孝纯

先生闭户与谁亲，白首青镫梦古人。独取变风扶正始，别裁伪体识清真。

大文糟粕存天地，元气淋漓泣鬼神。几辈精诚未磨灭，九原心事宛如新。

作者简介：（1735—1801）汉军旗人，字子颍，号思堂、海愚。乾隆二十七年举人。由知县历官至两淮盐运使。刘海峰弟子，又承其父副都统龙翰家学，工画能诗，画孤松怪石有逸气，诗豪放自喜。在扬州创设梅花书院，扶植文教。有《海愚诗草》、《昆弥拾悟诗草》。